Foto: Youtube/Jinhee Kim Janubiy Koreyadagi Burger King tez tayyorlanuvchi taomlar tarmog‘iga qarashli restoranlarning birida Samsung Galaxy Note 7 smartfoni yonib ketdi. Tasvirdan ma’lum bo‘lishicha, gadjyet shunchaki stolda turgan va quvvat olish moslamasiga qo‘yilmagan bo‘lgan. Bino xodimasi mustahkam qo‘lqoplardan foydalangan holda, qiyinchilik bilan qurilmani ushlab, uni olib chiqishga muvaffaq bo‘ldi. 10 oktabr kuni Samsung Electronics o‘z hamkorlariga to‘satdan yonib ketish holatlari sodir bo‘lganidan so‘ng Galaxy Note 7 smartfoni sotuvini to‘xtatish iltimosi bilan murojaat qilgan. Shu bilan birga kompaniya qurilmani ishlab chiqarishni ham to‘xtatgan.